Oficiālais Vēstnesis L 056 , 04/03/1999 Lpp. 0047 - 0048



Komisijas Lēmums (1999. gada 8. februāris), ar kuru ievieš nosacījumus par atkāpšanos no prasībām attiecībā uz plastmasas redeļu kastēm un plastmasas paliktņiem sakarā ar Direktīvā 94/62/EK par iepakojumu un iepakojuma atkritumiem noteiktajiem smago metālu koncentrācijas līmeņiem (paziņots ar dokumentu C(1999) 246) (Dokuments attiecas uz EEZ) (1999/177/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Eiropas Parlamenta un Padomes 1994. gada 20. decembra Direktīvu 94/62/EK par iepakojumu un iepakojuma atkritumiem [1] un jo īpaši tās 11. panta 3. punktu, tā kā plastmasas redeļu kastes un plastmasas paliktņi rada attiecīgu praktisko situāciju, kurā var tikt piemēroti atbilstīgie noteikumi; tā kā iepakojuma otrreizēja izmantošana un iepakojuma atkritumu pārstrāde ir būtiski minētās direktīvas mērķi; tā kā nosacījums par atkāpšanos no prasībām attiecībā uz jaunu iepakojumu jāattiecina uz visiem iepakojumiem tajā iepakojumu apritē, kurā jaunais iepakojums tiek ieviests; tā kā šis izņēmums zaudē spēku 10 gadus pēc tā stāšanās spēkā, ja vien nav nolemts to pagarināt saskaņā ar Direktīvas 94/62/EK 21. pantā minēto procedūru; tā kā šajā lēmumā paredzētie pasākumi ir saskaņā ar atzinumu, ko sniegusi komiteja, kura izveidota saskaņā ar Direktīvas 94/62/EK 21. pantu, IR PIEŅĒMUSI ŠO LĒMUMU. 1. pants Lēmumu piemēro visiem iepakojumiem, uz kuriem attiecas Direktīva 94/62/EK, un ar to ievieš nosacījumus, kurus, ievērojot Direktīvas 94/62/EK 11. pantā minētos koncentrācijas līmeņus un neskarot Direktīvas 94/62/EK 22. pantā minēto izņēmumu, nevar piemērot plastmasas redeļu kastēm un plastmasas paliktņiem, kurus lieto produktiem, kas atrodas noslēgtā un kontrolētā produktu apritē. 2. pants Šajā lēmumā: - piemēro Direktīvas 94/62/EK 3. pantā ietvertās definīcijas, - "apzināta ieviešana" ir vielas apzināta izmantošana, izstrādājot iepakojumu vai iepakojuma sastāvdaļu, ja tās klātbūtne gala iepakojumā vai iepakojuma sastāvdaļā ir vēlama, lai nodrošinātu noteiktas īpašības, izskatu vai kvalitāti. Pārstrādātu materiālu izmantošana par izejvielām jaunu iepakojamo materiālu ražošanā, ja daļa pārstrādājamo materiālu var saturēt reglamentētos metālus, netiek uzskatīta par apzinātu ieviešanu, - "nejauša klātbūtne" ir metāla kā neapzinātas sastāvdaļas klātbūtne iepakojumā vai iepakojuma sastāvdaļā, - "noslēgta un kontrolēta produktu cirkulācija" ir produktu aprite, kurā produkti cirkulē kontrolētā atkārtotas izmantošanas un izplatīšanas sistēmā un kurā atkārtoti izmantojamie materiāli rodas pašā sistēmā, tā kā ārēju materiālu ieviešana notiek minimālā tehniski īstenojamā apjomā, un no kuras materiāls var tikt izņemts tikai ar īpaši apstiprinātas procedūras palīdzību, lai iegūtu maksimāli augstu atgriešanās koeficientu. 3. pants Plastmasas redeļu kastes un plastmasas paliktņi var pārsniegt 600 ppm, 250 ppm un 100 ppm robežas pēc svara no kopējās svina, kadmija, dzīvsudraba un sešvērtīgā hroma koncentrācijas līmeņa, ja tie atbilst visiem šā lēmuma 4. un 5. pantā minētajiem nosacījumiem. 4. pants Plastmasas redeļu kastēm vai plastmasas paliktņiem, uz kuriem attiecas šis izņēmums, jābūt ražotiem kontrolētā atkārtotas pārstrādes procesā, kurā atkārtoti izmantojamo materiālu iegūst tikai no citām plastmasas redeļu kastēm un plastmasas paliktņiem un kurā ārējo materiālu ieviešana notiek minimālā tehniski īstenojamā apjomā, maksimāli līdz 20 % no svara. Ar atkārtotai pārstrādei turpmāk nederīgiem materiāliem rīkojas saskaņā ar šā lēmuma 5. pantu. Svinu, kadmiju, dzīvsudrabu vai sešvērtīgo hromu nedrīkst apzināti ieviest ražošanas vai izplatīšanas laikā, taču ir iespējama šo elementu nejauša klātbūtne. Plastmasas redeļu kastes vai plastmasas paliktņi, uz kuriem attiecas šis izņēmums, var pārsniegt koncentrāciju līmeņus tikai atkārtoti izmantojamo materiālu pievienošanas rezultātā. 5. pants Plastmasas redeļu kastes un plastmasas paliktņus, uz kuriem attiecas šis lēmums, jāievieš kontrolētā izplatīšanas un atkārtotas izmantošanas sistēmā, kas atbilst šādiem nosacījumiem: jaunas plastmasas redeļu kastes vai paliktņi, kas satur reglamentētos metālus, jāidentificē pastāvīgā un redzamā veidā; jāizveido inventarizācijas un uzskaites sistēma, ietverot tajā reglamentēšanu un finansiālo atbildību, lai dokumentētu atbilstību šim lēmumam, tostarp atgriešanās koeficientu, t.i., ražotājam vai iepakotājam/pildītājam, vai pilnvarotam pārstāvim atgriezto materiālu, kurš nav iznīcināts pēc lietošanas, kuram jābūt pēc iespējas augstam, bet nekādā gadījumā zemākam par 90 % plastmasas redeļu kastu un plastmasas paliktņu ekspluatācijas laikā. Sistēmai jāuzskaita visi atkārtoti izmantojamie materiāli, kas laisti apgrozībā un izņemti no tās; visi atgrieztie materiāli, kas vairs nav atkārtoti izmantojami, ir vai nu jāiznīcina ar speciālu atbildīgo iestāžu pilnvarotu procedūru, vai jāpārstrādā atkārtotās pārstrādes procesā, kurā atkārtotās pārstrādes materiālu veido no shēmā ietilpstošajām plastmasas redeļu kastēm un plastmasas paliktņiem, un arēju materiālu ieviešana notiek minimālā tehniski realizējamā apjomā — līdz ne vairāk kā 20 % no svara; ražotājs vai viņa pilnvarots pārstāvis izveido ikgadēju rakstisku atbilstības deklarāciju, tajā ietverot ikgadēju atskaiti par šā lēmuma nosacījumu izpildi. Atskaitē iekļauj arī iespējamās izmaiņas sistēmā un attiecībā uz pilnvarotajiem pārstāvjiem; ražotājs vai viņa pilnvarots pārstāvis saglabā šo dokumentāciju vismaz četrus gadus attiecīgo valsts iestāžu pārbaužu vajadzībām; ja ne ražotājs, ne viņa pilnvarots pārstāvis nav reģistrēts Kopienā, pienākums glabāt tehnisko dokumentāciju tā, lai tā būtu pieejama, ir personai, kas laiž ražojumu Kopienas tirgū. 6. pants Iepriekš minētās prasības attiecas uz Direktīvas 94/62/EK 11. panta izņēmumiem un neskar direktīvas 9. pantā paredzēto atbilstības novērtēšanas procedūru. 7. pants Šā lēmuma derīguma termiņš izbeidzas 10 gadus pēc tā stāšanās spēkā. 8. pants Dalībvalstis ziņo par praktiskajiem pasākumiem, tostarp kontrolēm, inspekcijām utt., kurus tās īsteno saskaņā ar ziņojumu, kas ietverts Direktīvas 94/62/EK 17. pantā. 9. pants Šis lēmums ir adresēts dalībvalstīm. Briselē, 1999. gada 8. februārī Komisijas vārdā — Komisijas locekle Ritt Bjerregaard [1] OV L 365, 31.12.1994., 10. lpp. --------------------------------------------------